मामला उन्नाव के औरास थाना क्षेत्र के एक गांव का है। बुधवार को पीड़िता अपनी मां के संग गंगा स्नान करने गई थी। तभी एक शख्स ने उसे दबोच लिया और जंगल में ले जाकर उसके साथ दुष्कर्म किया। जब बच्ची को न देख मां ने उसकी खोजबीन शुरू की तो देर शाम बच्ची खून से लथपथ जंगल में मिली। इसके बाद परिजन उसे लेकर औरास थाने पहुंचे। पुलिस ने मामला सफीपुर कोतवाली का कहकर मुकदमा दर्ज करने से मना कर दिया। इतना ही नहीं पीड़िता और उसकी मां को रातभर थाने में ही बैठाकर रखा। इस बीच पीड़िता इलाज के आभाव में तड़पती रही।